3. ΝΟΜΟΘΕΤ.ΔΙΑΤΑΓΜΑ υπ’ αριθμ. 3757 της 14/18 Σεπτ. 1957 Περί συμπληρώσεως και τροποποιήσεως του Ν.Δ. 3562/56. Άρθρ.1.-(Αναφερόμενον εις τας υπό αναγκαστικήν διαχείρισιν επιχειρήσεις, παρατίθεται εν τόμω 10 σελ. 134, 09). Άρθρ.2.-(Προστίθεται παρ. 5 εις το άρθρ. 53 του Νόμ. 3190/1955). Άρθρ.3.-«1.Αι περί ων το άρθρ. 5 του Νόμ. 3505/1956 ημερήσιαι πολιτικαί εφημερίδες Αθηνών δέον να κυκλοφορούν ευρέως και εις όλην την Χώραν και ως τοιαύται νοούνται αι εκδιδόμεναι εν Αθήναις καθ’ εκάστην και ανελλιπώς επί εν τουλάχιστον έτος, αι εκτυπούμεναι εις κυλινδρικόν ταχυπιεστήριον, αι κυκλοφορούσαι μέσω νομίμως ανεγνωρισμένου Πρακτορείου Τύπου, αι έχουσαι ημερησίαν κυκλοφορίαν τουλάχιστον 5.000 φύλλων και αι αποστέλλουσαι μέσω των Πρακτορείων εις την επαρχίαν τουλάχιστον 5.000 φύλλα ημερησίως. «Η συνδρομή της προϋποθέσεως της ελάχιστης κυκλοφορίας και του ελάχιστου αριθμού φύλλων που αποστέλλονται στην επαρχία δεν απαιτείται προκειμένου για εφημερίδα από τις ανωτέρω, που εκδίδεται ανελλιπώς επί επταετία τουλάχιστον». Το μέσα σε «» δεύτερο εδάφιο προστέθηκε από την παρ. 1 άρθρ. 18 Νόμ. 1797/1988 (ΦΕΚ Α΄ 164), (τόμ. 25Α, σελ. 258, 654). Σύμφωνα δε με την παρ. 3 άνω άρθρ. 18 οι διατάξεις του άνω εδαφίου ισχύουν από 4 Αυγ. 1988. 2.Περί των εφημερίδων των συγκεντρουσών τας ανωτέρω προϋποθέσεις εκδίδεται κατά τρίμηνον ανακοίνωσις του Υπουργείου Εμπορίου, δημοσιευομένη εις δύο τουλάχιστον ημερησίας πολιτικάς εφημερίδας των Αθηνών». Το άρθρ. 3 αντικαταστάθηκε ως άνω από το άρθρ. 1 Νόμ. 1044/17-18 Απρ. 1980 (ΦΕΚ Α΄ 91). 